ต้องการแจ้งปัญหาเรื่องรถฉุกเฉินเปิดไซเรนสร้างความรบกวนมาเป็นเวลานาน 

จากการสังเกตพบมีรถยนต์จำนวน 3 คัน และ มอเตอร์ไซค์ 1 คัน 

1. รถตู้สีขาว 1 คัน ทะเบียน ฮพ 9150 ติดไซเรน ไฟ+เสียง
2. รถกระบะสีขาว 1 คัน ไม่ทราบทะเบียน ติดไซเรน ไฟ+เสียง
3. รถกระบะสีบรอนซ์เงิน 1 คัน ไม่ติดป้ายทะเบียนด้านหลัง ด้านข้างมีสติกเกอร์รหัส  EMT-B B0751ติดไซเรน ไฟ+เสียง
4. รถจักรยานยนต์ 1 คัน ติดไซเรน ไฟ

มีพฤติกรรมคือ

1. มีการเปิดไซเรนเกือบตลอดเวลา แม้กระทั่งตอนกลางคืนทั้งๆ ที่ ถนนโล่งแทบไม่มีรถซักคัน ในคลิปวิดีโอถ่ายตอนช่วงตี 2 และตอน 9 โมงเช้า บางครั้งมีตี 5 ซึ่งเป็นเวลาที่คนนอนพักผ่อน แล้วกลางวันก็จะมีขับผ่านบริเวณนี้อยู่บ่อยๆ อย่างน้อยถ้าพักอาศัยอยู่บริเวณนี้ ต้องได้ยินเสียงไซเรนจากรถพวกนี้ ไม่ต่ำกว่าวันละ 4-5 ครั้ง 

2.ไซเรนมีเสียงดังแหลมกว่าปกติ ไม่เหมือนรถพยาบาลที่สังกัดโรงพยาบาลทั่วไป  สร้างความรำคาน ดังคลิปที่แจ้ง ถ่ายจากในตัวอาคาร ไม่ได้ถ่ายจากด้านนอก เสียงยังดังทะลุเข้ามาเหมือนว่าอยู่นอกอาคาร

3. เปิดไซเรนแล้วขับสวนทางเผื่อข้ามถนนมาอีกฝั่ง ทั้งๆที่ ข้างหน้าไม่ถึง 100 เมตร มีจุดกลับรถสะดวก 

จากการสังเกตพฤติกรรมข้างต้น ตั้งข้อสงสัยว่า

1. มีการเปิดไซเรนเพื่อขับด้วยความคึกคะนองหรือไม่? อาจจะไม่มีเหตุด่วนเหตุร้ายหรือปฏิบัติงานจริง แล้วมักจะขับตามกันไป ในลักษณะเป็นกลุ่มเพื่อนกัน

2. ไซเรนที่ติดนั้นมีเสียงรบกวนว่ารถพยาบาลปกติ เป็นเสียงที่ดัดแปลงหรือติดตั้งโดยได้มาตรฐานหรือผิดกฎหมายหรือไม่?  หรือรถมอเตอร์ไซค์ที่ติดไซเรน นี่สามารถทำได้หรือไม่? รถมอเตอร์ไซค์ได้ใช้ประโยชน์แค่ไหนในงานกู้ภัย หรือแค่ติดเพื่อจะได้ขับรถแบบคึกคะนอง

3. หนึ่งในนั้นคันที่เป็นรถกระบะไม่มีแผ่นป้ายทะเบียนด้านหลัง แบบนี้มีเจตนาจะขับรถแบบคึกคะนองแล้วไม่ให้โดนตรวจสอบได้หรือไม่

ข้อแนะนำในการสืบสวนเพิ่มเติม :

รถกลุ่มนี้มักจะมารวมตัวกันอยู่ปั๊ม ปตท. สาขาถนนบางขุนเทียนชายทะเล ซอย 14 ช่วงเวลาประมาณหลัง 22:00 น เป็นต้นไป หลังจากปั๊มน้ำมันปิดทำการ แต่เนื่องจากปั๊มมี 7-11 เปิด 24 ชม จึงยังสามารถเข้าไปจอดรวมตัวบริเวณปั๊มได้ 

จะมีการขับรถออกไปจากปั๊มช่วงเวลา 23:30-12:00น. 

ช่วงกลางวันก็จะขับผ่านไปมาอยู่ถนนบางขุนเทียนชายทะเลนี้หลายรอบ 

เชื่อว่าถ้าขอเปิดกล้องวงจรปิดปั๊มน้ำมันหรือถามพนักงานปั๊มน้ำมัน หรือตรวจสอบกล้องวงจรปิดบริเวณถนนนี้น่าจะได้เบาะแสป้ายทะเบียนเพิ่มเติมและสามารถระบุตัวตนเจ้าหน้าที่ได้แน่นอน